Протекција (комедија у пет чинова)/53
VIII

САВА САВИЋ. ПРЕЂАШЊИ

САВА САВИЋ:Добар дан желим!
ПЕРСИДА (Скочи као тигрица и полети на њега): Он! Он!
МИНИСТАР (Зауставља је): Пст, Персида!
ПЕРСИДА: Пусти ме да му ископам очи! (Полети опет).
МИНИСТАР: Али, Персида! (Задржи је) Буди мирна! (Сави Савићу). Господине, ја појмим да се на разне начине може тећи протекција, али начин који сте ви изабрали, нечувен је и беспримерно дрзак. Комедија, којом сте хтели да компромитујете ову кућу, од безбројних је последица и верујте да ће оне вама прво нахудити.
САВА САВИЋ (Запрепашћен, збуњен, добио грч у вилицама): А... а... али?
МИНИСТАР: Немојте покушавати да се правдате, јер би тако вашу дрскост сматрао и као безобразлук и тада би се друкче опходио са вама.
САВА САВИЋ (Као пре).
ПЕРСИДА: Јух, јух, јух, и он још говори! (Хоће да полети на њега).
МИНИСТАР (Опомињући је): Персида! Немој да чиниш оно што ти не приличи. Иди, иди, иди, у своју собу, остави ме на само са овим господином.
ПЕРСИДА (Брани се): Али...
МИНИСТАР: Иди кад ти кажем! (Прати је до врата).
ПЕРСИДА (Одлазећи): Јух, јух, јух! (Оде).

Протекција (комедија у пет чинова)